
‘తమిళనాట అడుగుపెడితే నా పుట్టింటికి వచ్చిన అనుభూతి కలుగుతుంది. సినిమా ఛాన్సుల కోసం అలమటిస్తున్నప్పుడు మద్రాసు వాసులే నన్ను ఆదుకున్నారు. ఆకలితో అలమటిస్తున్న నాకు తల్లిలా కాపాడింది కూడా తమిళనాడే. తమిళనాడు ఎన్ తాయ్నాడు (తమిళనాడు నా జన్మభూమి)’ అంటూ  మోహన్బాబు భావోద్వేగానికి గురయ్యారు. స్థానిక వేలప్పన్చావడిలో బుధవారం ఉదయం జరిగిన డాక్టర్ ఎంజీఆర్ వర్శిటీ 26వ స్నాతకోత్సవంలో రాష్ట్ర ఇన్ఛార్జ్ గవర్నర్ సీహెచ్ విద్యాసాగరరావు చేతుల మీదుగా మోహన్బాబు గౌరవ డాక్టరేట్ను స్వీకరించారు. ఈ సందర్భంగా మోహన్బాబు తమిళంలో ప్రసంగించి సభికులను ఆకట్టుకున్నారు. చెన్నైలోని వైఎంసీఏలో డ్రిల్ మాస్టర్గా, టి.నగర్ కేసరి స్కూలులో ఉపాధ్యాయునిగా పనిచేశానని, ఆ తర్వాత సినిమా ఛాన్సుల కోసం పడరాని పాట్లు పడ్డానని గుర్తు చేసుకున్నారు. ఆ కష్టకాలంలో తనను తమిళులే ఆదుకున్నారని, తన గురువు దాసరి నారాయణరావు ద్వారా తెలుగు చిత్రసీమకు పరిచయమయ్యానని, ఆయనే ‘భక్తవత్సలం’గా ఉన్న తన పేరును మోహన్బాబుగా మార్చారని పేర్కొన్నారు. ‘‘తమిళ చిత్రసీమకు నన్ను విలన్గా పరిచయం చేసింది తమిళ మహానటుడు నడిగర్ తిలకం శివాజీగణేశన్. ఆయన తన స్వంత బ్యానర్లో అవకాశమిచ్చారు. శివాజీ అండదండల వల్లే తమిళంలోనూ మంచి నటుడిగా పేరు తెచ్చుకున్నాను. ఆ స్వర్ణయుగపు సంగతులు తలచుకుంటే నేను ఉద్వేగానికి గురవుతాను.  నా అభిమాననటుడు ఎంజీఆర్ పేరుతో ఉన్న విశ్వవిద్యాలయం నుండి నా చిరకాల మిత్రుడైన గవర్నర్ సీహెచ్ విద్యాసాగరరావు స్వర్ణహస్తాల మీదుగా గౌరవ డాక్టరేట్ను స్వీకరించడం నాకెంతో సంతోషంగా ఉంది అని మోహన్బాబు పేర్కొన్నారు. గవర్నర్ విద్యాసాగరరావు కూడా మోహన్బాబు నటన గురించి, సంభాషణా చాతుర్యం గురించి ప్రశంసల వర్షం కురిపించారు. కాగా మోహన్బాబుతోపాటు ప్రముఖ వైజ్ఞానికవేత్త, నూక్లియర్ పవర్కార్పొరేషన్ ఆఫ్ ఇండియా లిమిటెడ్ డైరెక్టర్ ఎస్.సింగారాయ్కు కూడా వర్శిటీ నిర్వాహకులు గౌరవ డాక్టరేట్ను ప్రదానం చేశారు. ఈ స్నాతకోత్సవానికి మోహన్బాబు కుమార్తె లక్ష్మీ, కుమారుడు మనోజ్ తదితరులు కూడా హాజరయ్యారు.- ఆంధ్రజ్యోతి (చెన్నై)

‘tamilanaata adugupedithe naa puttintiki vachina anubhooti kalugutundi. sinima chaansula kosam alamatistunnappudu madrasu vasule nannu aadukunnaaru. aakalitho alamatistunna naaku tallila kaapaadindi kuudaa tamilanade. tamilanadu en taaynaadu (tamilanadu naa janmabhoomi)’ antuu  mohanbabu bhavodveganiki gurayyaru. sthaanika velappanchavadilo budhavaaram udayam jarigina dactor mgr varsitii 26va snaatakotsavamlo rashtra incharge gavarnar sehech vidyaasaagararaavu chetula meedugaa mohanbabu gaurava doctoratenu sweekarinchaaru. ee sandarbhamgaa mohanbabu tamilamlo prasanginchi sabhikulanu aakattukunnaaru. chennailooni vimcalo drill masterga, ti.nagar kesari schoolulo upaadhyaayunigaa panichesaanani, aa tarvaata sinima chaansula kosam padarani paatlu paddaanani gurtu chesukunnaru. aa kashtakaalamlo tananu tamilule aadukunnaarani, tana guruvu dasari narayanarao dwara telugu chitraseemaku parichayamayyaanani, aayane ‘bhaktavatsalam’gaa unna tana paerunu mohanbabuga maarchaarani perkonnaru. ‘‘tamila chitraseemaku nannu vilangaa parichayam chesindi tamila mahanatudu nadigar tilakam sivajiganesan. aayana tana swanta byaanarlo avakaasamichaaru. shivaji andadandala valle tamilamloonuu manchi natudigaa paeru tecchukunnaanu. aa swarnayugapu sangatulu talachukunte nenu udvegaaniki guravutaanu.  naa abhimaananatudu mgr paerutho unna vishwavidyaalayam nundi naa chirakala mitrudaina gavarnar sehech vidyaasaagararaavu swarnahastaala meedugaa gaurava doctoratenu sweekarinchadam naakentho santoshamgaa undi ani mohanbabu perkonnaru. gavarnar vidyaasaagararaavu kuudaa mohanbabu natana gurinchi, sambhashana chaaturyam gurinchi prasamsala varsham kuripinchaaru. kaga mohanbabutopatu pramukha vaignaanikavetta, nookliyar pavarkarporeshan af india limited director es.singaaraayku kuudaa varsitii nirvaahakulu gaurava doctoratenu pradaanam chesaru. ee snaatakotsavaaniki mohanbabu kumarte lakshmi, kumarudu manoz taditarulu kuudaa haajarayyaaru.- aandhrajyoti (chennai)